《象山古刹》
明代·黄受益

高高突起如苍玉，万古名高更幽独。不向金门驾玉舆，却作青山卧乡曲。

昔谈不二法门中，鳌更劫换毗耶空。借问禅僧何处去，长鲸捲浪翻秋风。

作者简介：黄受益，字虚己。东莞人。善词赋，尤长古文，以明经教授乡里子弟。性恬澹不乐仕进。明成祖永乐十八年（一四二〇），有司敦促就试，遂中举。然终不肯改其初服，隐居不出，年五十五卒。清康熙《东莞县志》卷一二、清道光《广东通志》卷二七二有传。